A4-0162/99

Πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης σχετικά με τη συμμετοχή της Σλοβενίας σε κοινοτικά προγράμματα στους τομείς της κατάρτισης της νεολαίας και της εκπαίδευσης (COM(99)0071 - C4-0160/99 - 99/0052(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι τα έσοδα από τρίτες χώρες διατίθενται εκ των προτέρων για τα εν λόγω προγράμματα και εγγράφονται ως τέτοια στο αντίστοιχο κονδύλι δαπανών,

(Τροπολογία 2)

Αποφασίζει, δεύτερο εδάφιο (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η ετήσια κατανομή των πιστώσεων που προορίζονται για την συγχρηματοδότηση αυτής της δράσης, σύμφωνα με το άρθρο 108 της ευρωπαϊκής συμφωνίας σύνδεσης που αναφέρεται στην 1η αιτιολογική σκέψη, αναγράφεται στο Παράρτημα IV, Μέρος Β, Τμήμα III του προϋπολογισμού της Ευρωπαϊκής Ένωσης.

(Τροπολογία 3)

Σχέδιο απόφασης του Συμβουλίου σύνδεσης

Άρθρο 2

>Αρχικό κείμενο>

Η παρούσα απόφαση ισχύει για όλη τη διάρκεια εφαρμογής των προγραμμάτων Leonardo da Vinci, Socrates και Νεολαία για την Ευρώπη.

>Κείμενο μετά την ψηφοφορία στο ΕΚ>

Η παρούσα απόφαση ισχύει για όλη τη διάρκεια εφαρμογής των προγραμμάτων Leonardo da Vinci, Socrates και Νεολαία για την Ευρώπη

, καθώς και κατά την διάρκεια της παράτασης που θα τους δοθεί στην προπαρασκευαστική φάση των νέων προγραμμάτων.

(Τροπολογία 7)

Σχέδιο απόφασης του Συμβουλίου σύνδεσης

Παράρτημα Ι, σημείο 2, δεύτερο εδάφιο

>Αρχικό κείμενο>

Οι δραστηριότητες γλωσσικής προετοιμασίας και κατάρτισης αφορούν τις επίσημες γλώσσες της Κοινότητας. Σε εξαιρετικές περιπτώσεις, ενδέχεται να γίνουν δεκτές άλλες γλώσσες, εφόσον το απαιτεί η εφαρμογή των προγραμμάτων.

>Κείμενο μετά την ψηφοφορία στο ΕΚ>

Οι δραστηριότητες γλωσσικής προετοιμασίας και κατάρτισης αφορούν τις επίσημες γλώσσες της Κοινότητας

και, με την προοπτική μιας σφαιρικής προσέγγισης της ενσωμάτωσης στην ΕΕ, τις επίσημες γλώσσες των ΧΚΑΕ (χώρες μελλοντικά μέλη της ΕΕ) και μάλιστα για έναν επιπλέον λόγο: ότι, ενίοτε, απήλαυαν καθεστώτος επίσημης γλώσσας στο εσωτερικό της ΕΕ (π.χ. τα σλοβενικά στην Καρινθία, τη Στυρία και την Ιταλία). Σε εξαιρετικές περιπτώσεις, ενδέχεται να γίνουν δεκτές άλλες γλώσσες (όπως τα ρόμις), εφόσον το απαιτούν η εφαρμογή των προγραμμάτων και η έμφαση που θα πρέπει να δοθεί σε λιγότερο διαδεδομένες γλώσσες, προς χάριν της ευρωπαϊκής πολιτισμικής πολυμορφίας.

(Τροπολογία 4)

Σχέδιο απόφασης του Συμβουλίου σύνδεσης

Παράρτημα I, σημείο 7

>Αρχικό κείμενο>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci, Socrates και Νεολαία για την Ευρώπη (άρθρο 10, 9 και 8 αντίστοιχα), η συμμετοχή της Σλοβενίας στα προγράμματα παρακολουθείται συνεχώς από κοινού με την Σλοβενία και την Επιτροπή των Ευρωπαϊκών Κοινοτήτων. Η Σλοβενία υποβάλλει στην Επιτροπή σχετικές εκθέσεις και συμμετέχει σε άλλες δραστηριότητες που ορίζονται από την Κοινότητα για το σκοπό αυτό.

>Κείμενο μετά την ψηφοφορία στο ΕΚ>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci, Socrates και Νεολαία για την Ευρώπη (άρθρο 10, 9 και 8 αντίστοιχα), η συμμετοχή της Σλοβενίας στα προγράμματα παρακολουθείται συνεχώς από κοινού με την Σλοβενία και την Επιτροπή των Ευρωπαϊκών Κοινοτήτων

, η οποία ενημερώνει τακτικά το Ευρωπαϊκό Κοινοβούλιο και το Συμβούλιο. Η Σλοβενία υποβάλλει στην Επιτροπή σχετικές εκθέσεις και συμμετέχει από την αρχή σε άλλες δραστηριότητες που ορίζονται από την Κοινότητα για το σκοπό αυτό.

(Τροπολογία 5)

Σχέδιο απόφασης του Συμβουλίου σύνδεσης

Παράρτημα Ι, σημείο 8

>Αρχικό κείμενο>

8. Με την επιφύλαξη των διαδικασιών που αναφέρονται στο άρθρο 6 της απόφασης για το Leonardo da Vinci, στο άρθρο 6 της απόφασης για τη Νεολαία για την Ευρώπη και στο άρθρο 4 της απόφασης για το Socrates, η Σλοβενία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Σλοβενία σχετικά με τα αποτελέσματα των τακτικών αυτών συνεδριάσεων.

>Κείμενο μετά την ψηφοφορία στο ΕΚ>

8. Με την επιφύλαξη των διαδικασιών που αναφέρονται στο άρθρο 6 της απόφασης για το Leonardo da Vinci, στο άρθρο 6 της απόφασης για τη Νεολαία για την Ευρώπη και στο άρθρο 4 της απόφασης για το Socrates, η Σλοβενία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος.

Η Σλοβενία μπορεί επίσης να αποστείλει αντιπρόσωπο σε αυτές τις τακτικές συνεδριάσεις προκειμένου να επωφεληθεί δια ζώσης από την κοινοτική εμπειρία, χωρίς ωστόσο να μπορεί να επηρεάζει τις αποφάσεις της επιτροπής.

(Τροπολογία 6)

Σχέδιο απόφασης του Συμβουλίου σύνδεσης

Παράρτημα Ι, σημείο 9

>Αρχικό κείμενο>

8. Η γλώσσα που χρησιμοποιείται στη διαδικασία υποβολής αιτήσεων, στις συμβάσεις, στις εκθέσεις που υποβάλλονται, καθώς και σε άλλες διοικητικές διαδικασίες για το πρόγραμμα, είναι μία από τις επίσημες γλώσσες της Κοινότητας.

>Κείμενο μετά την ψηφοφορία στο ΕΚ>

8. Η γλώσσα

ή οι γλώσσες που χρησιμοποιείται/ούνται στη διαδικασία υποβολής αιτήσεων, στις συμβάσεις, στις εκθέσεις που υποβάλλονται, καθώς και σε άλλες διοικητικές διαδικασίες για το πρόγραμμα, είναι μία από τις επίσημες γλώσσες της Κοινότητας. Αυτό βέβαια δεν πρέπει να αποκλείει την περιστασιακή χρήση της εθνικής γλώσσσας της ενδιαφερόμενης χώρας, ιδίως κατά τις ανεπίσημες διαπραγματεύσεις.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης για τη συμμετοχή της Σλοοβενίας σε κοινοτικά προγράμματα στους τομείς της κατάρτισης της νεολαίας και της εκπαίδευσης (COM(99)0071 - C4-0160/99 - 99/0052(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(99)0071 - 99/0052(CNS)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 126 και 127 σε συνδυασμό με το άρθρο 228, παράγραφος 3, πρώτο εδάφιο (C4-0160/99),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Προϋπολογισμών (A4-0162/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά και ζητεί στην περίπτωση αυτή την εφαρμογή της διαδικασίας συνεννόησης,

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.